Diari Oficial de la Generalitat Valenciana


Sumari del DOGV 7176, del 19-12-2013 (2013/12062)

ORDE 95/2013, de 17 de desembre, de la Conselleria d'Educació, Cultura i Esport, per la qual s'incrementa el crèdit, destinat a la concessió de les ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013, convocades per Orde 47/2013, de 23 de maig.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12009


Data del document
:   17-12-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 95/2013, de 17 de desembre, de la Conselleria d'Educació, Cultura i Esport, per la qual s'incrementa el crèdit, destinat a la concessió de les ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013, convocades per Orde 47/2013, de 23 de maig. [2013/12211]  
L'Orde de 47/2013, de 23 de maig, de la Conselleria d'Educació, Cultura i Esport, per la qual es convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013 (DOCV 7034, 29.05.2013) establix, en l'apartat segon, un crèdit per a estes ajudes per un import d'1.400.000,00 euros, per a l'exercici 2013.  
La Resolució de 3 d'octubre de 2013, de la Direcció General de Centres i Personal Docent (DOCV 7127, 08.10.2013), resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2013, d'acord amb el crèdit disponible.  
L'apartat segon, punt 3, de l'esmentada Orde de 23 de maig de 2013, preveu que el crèdit anterior podrà ser incrementat com a conseqüència d'una generació, una ampliació o una incorporació de crèdit per a la qual no farà falta una nova convocatòria, de conformitat amb l'article 58, apartat 2, lletra a, punt quart del Reglament de la Llei General de Subvencions.  
Per Acord del Consell de 5 de desembre de 2013, s'autoritza una modificació de crèdit per la qual s'incrementa la dotació pressupostària de la línia de subvenció que finança estes ajudes en 1.500.000,00 euros.  
  
Per tot això que s'ha exposat, en virtut de les atribucions que em conferix l'article 47.3 del text refós de la Llei d'Hisenda Pública de la Generalitat Valenciana, i vista la proposta de la Direcció General de Centres i Personal Docent,  
  
ORDENE  
  
Primer  
Incrementar en 1.500.000,00 euros l'import global màxim fixat en l'apartat segon de l'Orde de 47/2013, de 23 de maig, de la Conselleria d'Educació, Cultura i Esport, per la qual es convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013.   
  
  
Segon  
Distribuir l'increment de crèdit entre els centres beneficiaris, segons la Resolució de 3 d'octubre de 2013, de la Direcció General de Centres i Personal Docent (DOCV 7127, 08.10.2013), per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2013, d'acord amb les bases de l'orde de convocatòria.  
  
El pagament es realitzarà amb càrrec de la línia de subvenció T2463000, capítol IV, de la secció, servici, centre gestor i programa 89.09.49.816.74 d'Ensenyança Secundària i de Règim Especial, corresponent al Pressupost de la Generalitat per a l'exercici 2013, amb justificació prèvia.  
  
Tercer  
La present orde produirà efectes l'endemà de la seua publicació en el Diari Oficial de la Comunitat Valenciana.  
DISPOSICIÓ FINAL  
  
Única  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació o a partir de l'endemà del dia que es notifique la resolució expressa del recurs de reposició o que este haja d'entendre's presumptament desestimat.  
  
València, 17 de desembre de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET